EkBass/fiwiki-20250220-pages-articles huggingface dataset:
Douglas F5D Skylancer

Douglas F5D Skylancer oli yhdysvaltalainen ilmaherruushävittäjä, joka oli deltasiipinen. Sen edeltäjä on F4D Skyray, ja tämän koneen tarkoitus olla jokasään hävittäjäversio. Koneen suihkumoottori oli monissa muissa yhdysvaltalais-koneissa käytetty Pratt & Whitney J57. Skylancer oli edeltäjäänsä nähden noin 400 km/h nopeampi, sillä se kykeni 1.48 Machin nopeuteen (1 590 km/h) ja 17 500 metrin korkeuteen. Konetyypin yksilöitä tuotettiin vain 4 kappaletta, eikä se siis päässyt sarjatuotantoon. NASA käytti sitä tutkimuskoneena, jonka lentäjistä yksi oli Neil Armstrong. Koneen palvelusura päättyi vuonna 1970.https://www.nasa.gov/centers/dryden/multimedia/imagegallery/F-5D/F-5D_proj_desc.html Viitattu 2.1.2019. Konetyyppiin suunnitellut aseistukset kattoivat nämä: 4x 20mm lentokonetykit, 4x AIM-9 Sidewinder-ohjukset tai 2x AIM-7 Sparrow- ohjukset. Skylanceriin ei suunniteltu ilmasta-maahan aseistuksia.https://www.militaryfactory.com/aircraft/detail.asp?aircraft_id=260 Viitattu 4.1.2019. ==Lähteet== *https://www.nasa.gov/centers/dryden/multimedia/imagegallery/F-5D/F-5D_proj_desc.html *https://www.militaryfactory.com/aircraft/detail.asp?aircraft_id=260 ===Viitteet=== ==Aiheesta muualla== *http://www.aviastar.org/air/usa/douglas_skylancer.php *http://www.joebaugher.com/navy_fighters/f6_4.html *https://www.globalsecurity.org/military/systems/aircraft/f5d.htm F5D Skylancer Luokka:Yhdysvaltalaiset hävittäjälentokoneet Luokka:1950-luvun hävittäjälentokoneet
Alfred Smith

Alfred Smith -nimisiä henkilöitä ovat olleet: * Alfred Smith (1854–1936), ranskalainen impressionistinen taidemaalari * Alfred Smith, Al Smith (1873–1944), yhdysvaltalainen demokraattipoliitikko.
Bromsgrove

Bromsgrove on noin asukkaan kaupunki ja hallintopiiri Worcestershiren kreivikunnassa läntisessä Keski-Englannissa, Birminghamista lounaaseen. Ennen 1800-lukua Bromsgrovessa harjoitettiin villakauppaa, ja 1800-luvulla kaupunkiin syntyi huomattava naulantuotannon keskittymä. Myöhemmin tilalle tuli konetekniikkaa ja autoteollisuutta. Kaksituhatluvulla merkittävimmiksi elinkeinoiksi ovat tulleet kauppa, sosiaali- ja terveysala sekä moottoriajoneuvojen huolto. Bromsgroven lukion vanhimmat osat ovat peräisin vuodelta 1533, ja kaupungissa on säilynyt useita ristikkotaloja, esimerkiksi vuonna 1572 rakennettu Hope Pole Inn eli ’Humalasalon kievari’. High Streetillä on useita yrjöjenaikaisia taloja. Suosituimpia matkailukohteita ovat Avoncroftin ulkomuseo ja lähistön kolme luonnonpuistoa: Lickey Hills, Clent Hills ja Waseley Hills. Kaupungin kaakkoispuolella sijaitsee Worcesterin–Birminghamin kanavaan kuuluva Tardebiggen sulkusarja, Ison- Britannian pisin kytkysulku. Siihen kuuluu 30 sulkua, joiden korkeusero on yhteensä 66 metriä. Bromsgroven ulkopuolella hallintopiiri on pääosin maaseutua, jota täplittävät pikkukylät, kuten Alvechurch, Catshill, Bournheath, Hagley, Blackwell, Barnt Green, Wythall ja Rubery. Sen pinta-ala on 217 neliökilometriä ja väkiluku oli vuonna 2011 noin . == Lähteet == Luokka:Asutut paikat Worcestershiressä Luokka:Englannin kaupungit Luokka:Worcestershiren hallinnolliset alueet Luokka:Englannin hallintopiirit
NGC 1

NGC 1 (tai GC 1, UGC 57, PGC 564 tai Holm 2a) on Sbc-tyypin kierteisgalaksi. Se sijaitsee noin 210–215 miljoonan valovuoden päässä Pegasuksen tähdistössä. Heinrich d'Arrest löysi sen 30. syyskuuta vuonna 1861, siitä teki havainnon myös myöhemmin 20. elokuuta 1873 Lawrence Parsons. == Lähteet == == Aiheesta muualla == * * Luokka:Pegasuksen tähdistö Luokka:NGC-kohteet
NGC 2

NGC 2 on kierteisgalaksi Pegasuksen tähdistössä. Sen löysi Lawrence Parsons, neljäs Rossen jaarli 20. elokuuta 1873. Se sijaitsee NGC 1:stä etelään. Sen magnitudi on 14.2. NGC 2 on noin 115,000 valovuotta halkaisijaltaan. == Lähteet == Luokka:Pegasuksen tähdistö Luokka:NGC-kohteet
NGC 3

NGC 3 on linssimäinen galaksi Kalojen tähdistössä. Sen löysi Albert Marth 29. marraskuuta 1864. ==Lähteet== Luokka:Kalojen tähdistö Luokka:NGC-kohteet
Mod revival

Mod revival oli rockmusiikin tyylilaji ja alakulttuuri, joka kehittyi 1970-luvun lopulla Englannissa ja levisi pienemmässä mittakaavassa myös muihin maihin. Mod revivalin johtava yhtye oli The Jam, joka otti vaikutteita 1960-luvun mod-kulttuurista niin musiikillisesti kuin tyylillisestikin. The Jam yhdisteli punk rockin energiaa 1960-luvun yhtyeiden, esimerkiksi The Small Facesin, The Creationin, The Whon, musiikkiin. Genren suosiota lisäsivät vuonna 1979 julkaistu Quadrophenia-elokuva ja The Jamin vuotta aikaisemmin ilmestynyt All Mod Cons -albumi. The Jamin ohella muita mod revival -yhtyeitä olivat esimerkiksi The Chords, The Purple Hearts, Secret Affair, The Lambrettas, Small World, Long Tall Shorty, Back to Zero ja Squire. Mod revivaliin kuului kiinteästi 1960-luvun tyylinen pukeutuminen, parkatakit, puvut ja skootterit. Tyylin edustajilla oli yhteenottoja esimerkiksi rockabillynuorten ja skinheadien kanssa. Mod revivalin suosio hiipui The Jamin lopetettua vuonna 1982. Tyylillä oli kuitenkin pitkäikäinen vaikutus brittiläisen rockmusiikin kehitykseen. Mod revival ja The Jam vaikuttivat merkittävästi brittipopin syntyyn ja esimerkiksi sellaisiin yhtyeisiin kuin Blur, Oasis ja The Smiths. Suomessa genreä edusti The Jam -tyylistä musiikkia soittanut Lola Ego, joka levytti yhden singlen Selecta-levymerkille. == Lähteet == Luokka:Brittiläinen nuorisokulttuuri Luokka:Musiikilliset alakulttuurit Luokka:Rockin tyylilajit
Tour de Ski 2018–2019

Tour de Ski 2018–2019 kilpailtiin 29. joulukuuta 2018 – 6. tammikuuta 2019. Se oli järjestyksessään 13:s Tour de Ski -kilpailusarja. Osakilpailut käytiin Italian Toblachissa, Sveitsin Val Müstairissa, Saksan Oberstdorfissa sekä Italian Val di Fiemmessä. === Naisten osakilpailut === Paikka Päivä Kilpailu Voittaja Kilpailun johtaja Toblach 29. joulukuuta sprintti (v) Stina Nilsson Stina Nilsson 30\. joulukuuta 10 km (v) Natalja Neprjajeva Natalja Neprjajeva Val Müstair 1. tammikuuta sprintti (v) Stina Nilsson Jessica Diggins Oberstdorf 2. tammikuuta 10 km yhteislähtö (p) Ingvild Flugstad Østberg Ingvild Flugstad Østberg 3\. tammikuuta 10 km takaa-ajo (v) Ingvild Flugstad Østberg Ingvild Flugstad Østberg Val di Fiemme 5. tammikuuta 10 km yhteislähtö (p) Ingvild Flugstad Østberg Ingvild Flugstad Østberg 6\. tammikuuta 9 km takaa-ajo (v) Ingvild Flugstad Østberg Ingvild Flugstad Østberg === Miesten osakilpailut === Paikka Päivä Kilpailu Voittaja Kilpailun johtaja Toblach 29. joulukuuta sprintti (v) Johannes Høsflot Klæbo Johannes Høsflot Klæbo 30\. joulukuuta 15 km (v) Sergei Ustjugov Aleksandr Bolšunov Val Müstair 1. tammikuuta sprintti (v) Johannes Høsflot Klæbo Johannes Høsflot Klæbo Oberstdorf 2. tammikuuta 10 km yhteislähtö (p) Emil Iversen Johannes Høsflot Klæbo 3\. tammikuuta 15 km takaa-ajo (v) Johannes Høsflot Klæbo Johannes Høsflot Klæbo Val di Fiemme 5. tammikuuta 15 km yhteislähtö (p) Johannes Høsflot Klæbo Johannes Høsflot Klæbo 6\. tammikuuta 9 km takaa-ajo (v) Johannes Høsflot Klæbo Johannes Høsflot Klæbo == Lähteet == Luokka:Hiihdon maailmancup Luokka:Vuoden 2018 hiihto Luokka:Vuoden 2019 hiihto
Libertador General Bernardo O’Higgins

Libertador General Bernardo O’Higgins on yksi Chilen viidestätoista hallinnollisesta alueesta. Sen virallinen järjestysnumero on VI ja pääkaupunki Rancagua. Vuoden 2017 väestönlaskennassa alueella oli 914 555 asukasta. Sen pinta-ala on 16 387 neliökilometriä. == Lähteet == == Aiheesta muualla == Luokka:Chilen alueet
Snapsi

Snapsi eli kertanaukku on pieni, usein ruokaryyppynä tarjottu annos väkevää alkoholijuomaa. Se on osa pohjoismaista juomakulttuuria, mutta snapsit tunnetaan myös Venäjällä sekä Itä- ja Keski-Euroopan maissa. == Snapsien nauttiminen == Snapsi on tyypillisesti tilavuudeltaan noin 2 cl. Se tarjoillaan snapsilasista jäähdytettynä, joskus suoraan pakkasesta, ja juodaan usein kertasiemauksella, eli "Pohjanmaan kautta". Ruotsalaisessa ja suomenruotsalaisessa kulttuurissa snapsien kanssa lauletaan usein juomalauluja eli snapsvisor. == Snapsit eri maissa == Tanskassa ja Norjassa snapsi on lähes aina akvaviittia, ja sitä juodaan etenkin joulun aikaan. Ruotsissa snapsit ovat yleensä akvaviittia tai votkaa, ja ne liittyvät olennaisena osana perinteiseen voileipäpöytään ja rapujuhliin. Suomessa snapsit ovat useimmiten votkaa tai viinaa, esimerkiksi Koskenkorvaa. Klassinen Suomessa nautittu snapsi onkin Koskenkorvan modifikaatio "salmari". Marskin ryyppy on tunnettu suomalainen snapsi. Venäjällä juodaan snapseina votkaa, etenkin alkupalojen eli zakuskin kanssa. Eteläisemmässä ja läntisemmässä Euroopassa aperitiivit täyttävät snapsien paikan ruokahalun herättäjinä ja aterian avaajina. Luokka:Viinat
Andreas Sushinda

Andreas Sushinda (myös Yoshida tai Gioscinda; ; kuollut 1. lokakuuta 1617, Nagasaki, Japani) oli japanilainen maallikkokristitty Nagasakin arkkihiippakunnassa, dominikaanilähetystyöntekijöitä suojellut marttyyri ja ruusukkoveljeskunnan jäsen, jonka autuas paavi Pius IX julisti kunnianarvoisaksi 26. helmikuuta 1866 ja autuaaksi 7. toukokuuta 1867. Hänen juhlaansa vietetään joko 1. kesäkuuta, 10. syyskuuta tai 1. lokakuuta. == Lähteet == Luokka:Kristityt marttyyrit‎ Luokka:Japanilaiset teloitetut Luokka:Dominikaanit Luokka:Syntymävuosi tuntematon Luokka:Vuonna 1617 kuolleet
Magallanes y Antártica Chilena

Región de Magallanes y Antártica Chilena on yksi Chilen viidestätoista hallinnollisesta alueesta. Sen virallinen järjestysnumero on XII ja pääkaupunki Punta Arenas. Vuoden 2017 väestönlaskennassa alueella oli 166 533 asukasta ja sen pinta-ala on 132 297 neliökilometriä. == Lähteet == == Aiheesta muualla == Luokka:Chilen alueet
Santiagon metropolialue

Santiagon metropolialue on yksi Chilen viidestätoista hallinnollisesta alueesta. Sen virallinen järjestysnumero on RM ja pääkaupunki Santiago. Vuoden 2017 väestönlaskennassa alueella oli 7 112 808 asukasta ja sen pinta-ala on 15 403 neliökilometriä. == Lähteet == == Aiheesta muualla == Luokka:Chilen alueet
Lott

Lott on kaupunki Fallsin piirikunnassa, Texasin osavaltiossa Yhdysvalloissa. Sen väkiluku oli vuoden väestönlaskennassa 759. Kaupungissa sijaitsee JCJ Farm Airport -lentokenttä. ==Lähteet== Luokka:Texasin kaupungit
Fallsin piirikunta

Fallsin piirikunta () on Yhdysvaltojen Texasin osavaltiossa sijaitseva piirikunta. Sen väkiluku oli vuoden 2019 arvion mukaan 17 297\. Vuosina 2010–2019 piirikunnan väkiluku laski 3,2 prosenttia. Sen pinta-ala on 2 005 neliökilometriä. Fallsin suurin kaupunki Marlin on myös piirikunnan hallintokeskus. ==Lähteet== Luokka:Texasin piirikunnat
Hwaseongin sarjamurhaaja

Hwaseongin sarjamurhaaja, tunnettu myös nimellä Hwaseongin kuristaja, on sarjamurhaaja, joka tappoi 10 ihmistä Hwaseongissa, Etelä-Koreassa vuosina 1986–1991. Koska tekijää ei ole pitkään aikaan saatu kiinni ja hän oli Etelä- Korean ensimmäinen, vahvistettu sarjamurhaaja tunnistettavalla modus operandilla, hän on noussut legendaksi Etelä-Koreassa ja häntä on verrattu muun muassa Zodiac Killeriin. Murhasarja pysyi pitkään selvittämättömänä, kunnes tekijä jäi kiinni syyskuussa 2019. Tekijä on nimeltään Lee Chun Jae (). Hänen DNA:nsa löytyi yhden hänen uhrinsa alusvaatteista. Tekijä oli istumassa tuomiota vankilassa murhasta ja raiskauksesta, johon oli syyllistynyt vuonna 1994. == Tapauksen historiaa == Vuosien 1986–1991 välissä monia naispuolisia uhreja oli löydetty murhattuina syrjäisissä paikoissa. Uhrien joukossa oli niin teinejä kuin aikuisiakin. Koska tekotapa oli samanlainen kaikissa, paikallinen poliisi yhdisti ne heti toisiinsa ja tajusi olevansa ratkaisemassa sarjamurhaajatapausta. Kaikkien uhrien kimppuun oli hyökätty, kun he olivat yksin. Heidät oli sidottu omilla vaatteillaan, raiskattu ja sen jälkeen kuristettu. Todisteet viittasivat mieheen, joka oli 20–30-vuotias ja pituudeltaan 165–176 senttimetriä. Rikospaikoilta löytyneen siemennesteen avulla hänen veriryhmäkseen todettiin B. Tapaus tuli heti kuuluisaksi ja pelko levisi kaupungin asukkaiden keskuudessa. Tapausta tutki päivittäin noin kaksi miljoonaa viranomaista ja epäiltyjä saatiinkin täsmälleen 21 280 henkilöä. Tutkinta ei kuitenkaan edennyt sen enempää. 2000-luvulla tapaus laitettiin kylmäksi. Se kuitenkin nousi esiin vuonna 2004 (kun murhista oli noin 13 vuotta), kun naispuolinen opiskelija murhattiin. Murhaa ei kuitenkaan yhdistetty kyseiseen sarjamurhaajaan ja tapaus ei saanut ratkaisua. == Tiedetyt uhrit == Uhrin "luku" Uhri Päiväys Uhrin ikä (vuosi) 1 Lee Wan-im 15. syyskuuta 1986 71 2 Park Hyun-sook 20. lokakuuta 1986 25 3 Kwon Jung-bon 12. joulukuuta 1986 25 4 Lee Kye-sook 14. joulukuuta 1986 23 5 Hong Jin-young 10. tammikuuta 1987 19 6 Park Eun-joo 2. toukokuuta 1987 29 7 Ahn Gi-soon 7. syyskuuta 1988 54 8 Park Sang-hee 16. syyskuuta 1988 14 9 Kim Mi-jung 15. marraskuuta 1990 14 10 Kwon Soo-sang 3. huhtikuuta 1991 63 == Profiili == Alkuperäinen profiili: * 20–30-vuotias mies, joka on luultavasti psykopaatti (pääteltiin tekojen brutaalisuuden mukaan). * Omaa sekä sarjamurhaajan että spree killerin piirteitä. * On hieman epäjärjestäynyt, mutta pääosin järjestelmällinen (esim. ei tuonut aseita mukanaan, mutta suunnitteli murhat tarkkaan ja ei jäänyt kiinni). * Narsisti, joka hakee huomiota mm. ottamalla yhteyttä poliisiin. * Saattaa olla sotilaskoulutuksen käynyt, luultavasti jonkinlaisen erikoiskouluksen. * Käytti veistä uhkailuun ja saadakseen uhrin tottelemaan. * Teki itsemurhan murhasarjan jälkeen. == Lähteet == * Criminal Minds Wikia: https://criminalminds.fandom.com/wiki/The_Hwaseong_Serial_Killer * The Korea Herald: http://www.koreaherald.com/view.php?ud=20170526000720 Luokka:Eteläkorealaiset sarjamurhaajat
Eduskuntatutkimuksen keskus

Eduskuntatutkimuksen keskus on vuonna 2002 perustettu Turun yliopistossa toimiva tutkimusyksikkö, joka tutkii suomalaista parlamentarismia, eduskuntaa ja demokratiaa. Varsinaisen akateemisen tutkimuksen lisäksi keskus järjestää muun muassa yleisötilaisuuksia, antaa asiantuntijalausuntoja tiedotusvälineille ja toteuttaa tilaustöitä. Keskuksen johtajana on toiminut vuodesta 2014 lähtien professori Markku Jokisipilä. Keskuksen varajohtaja on professori Vesa Vares. Eduskunta päätti vuonna 2000 tilata Turun yliopistolta satavuotisjuhlansa kunniaksi vuosina 2006–2008 julkaistun 12-osaisen kirjasarjan suomalaisesta demokratiasta ja eduskunnan toiminnasta. Seitsemän vuotta kestäneen tutkimusprojektin nimi oli Suomen eduskunta 100 vuotta – Eduskunta ja suomalainen demokratia. Teossarjan myötä Turun yliopistoon perustettiin Eduskuntatutkimuksen keskus. Teossarjan tutkimusjohtajana ja päätoimittajana oli dosentti Juhani Mylly, josta tuli myös Eduskuntatutkimuksen keskuksen ensimmäinen johtaja. Hallinnollisesti Eduskuntatutkimuksen keskus kuuluu Turun yliopiston yhteiskuntatieteellisen tiedekunnan filosofian, poliittisen historian ja valtio-opin laitokseen. Keskuksen entinen johtaja on Ville Pernaa. Eduskuntatutkimuksen keskuksen tunnettuja tutkijoita ovat muun muassa Mari K. Niemi ja Erkka Railo. Keskus on toteuttanut muun muassa historia- ja poikkitieteellisiä hankkeita, jotka käsittelevät politiikan ja julkisuuden historiallista muutosta, sekä vaalien julkisuutta tarkastelleita tutkimus- ja kirjaprojekteja. Keskeisenä teemana on ollut vuodesta 2004 lähtien vaalidemokratian julkisuuden tutkimus. Vuodesta 2018 lähtien keskuksessa on ollut Eurooppa-tutkimuksen alue, jonka tavoitteena on lisätä erityisesti Euroopan unioniin liittyvää tutkimusta, yhteiskunnallista vuorovaikutusta ja opetusta. Tutkimusalue koskee etenkin Euroopan integraatiota poliittisena ilmiönä. Eurooppa-tutkimus toteuttaa myös merkittävän määrän sisältöä vuosittaiseen poliittiseen keskustelutapahtuman Turun Eurooppa-foorumiin. == Lähteet == == Aiheesta muualla == * * Luokka:Turun yliopisto Luokka:Politiikan tutkimus Suomessa
North Little Rock

North Little Rock on kaupunki Pulaskin piirikunnassa, Arkansas’n osavaltiossa Yhdysvalloissa. Sen väkiluku oli vuoden väestönlaskennassa 62 304. Vuonna 2017 sen arvioitiin olleen 65 911, joka teki siitä osavaltion seitsemäksi suurimman kaupungin. ==Kuvia kaupungista== Tiedosto:ChrisLitherlandArgenta.jpg|North Little Rockin keskustaa syyskuussa 2011. Tiedosto:T. R. Pugh Memorial Park 01.JPG|T. R. Pugh Memorial Park. Tiedosto:US Navy 070521-N-2908O-002 The Navy Operational Support Center (NOSC) Little Rock's Ceremonial Color Guard parades the colors to officially open a ceremony.jpg|Yhdysvaltain laivaston seremonia Arkansas Inland Maritime -museolla. ==Ystävyyskaupungit== * Uiwang, Etelä- Korea * Samsun, Turkki ==Lähteet== == Aiheesta muualla == Luokka:Arkansas’n kaupungit
Li Zhanshu

Li Zhanshu (; s. 30. elokuuta 1950) on kiinalainen poliitikko ja Kiinan kommunistisen puolueen jäsen. Li on puolueen seitsenhenkisen politbyroon pysyvän komitean jäsen ja toimii Kiinan kansankongressin pysyvän komitean puheenjohtajana. Valtiollisessa protokollassa asema vastaa Suomessa eduskunnan puhemiestä. == Ura == Li syntyi Hebeissä ja liittyi kommunistiseen puolueeseen vuonna 1975. Li opiskeli maakunnan pääkaupungissa Shijiazhuangissa Hebein normaaliyliopistossa. Valmistumisen jälkeen Li aloitti puolueuransa Wujin piirikunnassa. Li työskenteli pitkään eri tehtävissä Hebein maakunnassa, kunnes hänet siirrettiin Shaanxin maakuntaan, jossa hän työskenteli aluksi maakunnan puoluekomitean pysyvässä komiteassa ja henkilöstöhallinnosta vastaavassa organisaatio-osastossa. Vuonna 2002 Li nousi maakunnan pääkaupungin Xi'anin puoluesihteeriksi sekä koko maakunnan apulaispuoluesihteeriksi. Lin ambitiot ansaitsivat hänelle mainetta ja jo seuraavana vuonna 2003 Li siirrettiin Heilongjiangin maakunnan apulaispuoluesihteeriksi sekä vastaavaksi kuvernööriksi. Kiinassa maakunnan puoluesihteeri vastaa asemaltaan ministeriä. Lin nousujohteinen ura jatkui siirrolla eteläiseen Kiinaan Guizhoun maakunnan puoluesihteeriksi. Tapaus nosti Lin tarkkailijoiden silmissä politiikan nousevaksi tähdeksi, sillä hänellä ei ollut vielä puoluesihteereille normaalisti kuuluvaa keskuskomitean täysjäsenyyttä. Li siirtyi Pekingiin vuonna 2012 vallanvaihdon alla ensin puolueen yleisesikunnan apulaisjohtajaksi ja myöhemmin 18. puoluekokouksen jälkeen hänet valittiin politbyroon jäseneksi sekä keskuskomitean täysjäseneksi. Li sai nimityksen lisäksi paikan puolueen sihteeristöstä sekä vasta perustetusta kansallisesta turvallisuusneuvostosta. 19. puoluekongressin jälkeen Li on kansallisen turvallisuusneuvoston lisäksi jäsen myös Internetin turvallisuuden, talouden ja rahoituksen sekä kokonaisvaltaisten talousuudistusten johtavassa pienryhmässä (leading small group, LSG). == Perhetausta == Lin isosetä Li Zaiwen on palvellut Shandongin maakunnan apulaiskuvernöörinä. Lin tyttären Li Qianxinin on raportoitu toimivan varapuheenjohtajana Hongkongissa Manner-Kiinaan suhteita edistävässä Hua Jing -järjestössä. http://www.wenxuecity.com/news/2012/09/10/1969631.html == Lähteet == == Aiheesta muualla == http://www.chinavitae.com/biography/Li_Zhanshu/career Luokka:Elävät henkilöt Luokka:Vuonna 1950 syntyneet Luokka:Kiinalaiset poliitikot
Parokiaalijärjestelmä

Parokiaalijärjestelmä eli parokiaalinen periaate on kirkollinen järjestäytymismuoto, jossa kirkollinen hallinto ja toiminta on järjestetty tietyn maantieteellisen alueen omaaviin seurakuntiin. Järjestelmän mukaan kirkon jäsen kuuluu siihen paikallisseurakuntaan, jonka alueella hän asuu. Parokiaalijärjestelmä on etenkin katolisten, anglikaanien, luterilaisten ja ortodoksien käyttämä hallintomuoto. ==Lähteet== Luokka:Kirkkolaitos
Fayetteville (Arkansas)

Fayetteville on kaupunki Washingtonin piirikunnassa, Arkansas’n osavaltiossa Yhdysvalloissa. Sen väkiluku oli vuoden väestönlaskennassa 73 580. Vuonna 2017 sen arvioitiin olleen 85 257. Kaupungin nykyinen pormestari on Lioneld Jordan. Arkansas’n yliopiston pääkampus sijaitsee Fayettevillessä. ==Kuvia kaupungista== Tiedosto:Fayetteville skyline from Old Main lawn.jpg|Fayettevillen keskusta. Tiedosto:Dickson Street, Fayetteville, Arkansas in the fall.jpg|Dickson Street. Tiedosto:Hog call.jpg|Arkansas’n yliopiston Donald W. Reynolds Razorback Stadium. ==Lähteet== == Aiheesta muualla == Luokka:Arkansas’n kaupungit
Osmo Vallo

pienoiskuva|Osmo Vallon hautakivi Osmo Vallo (4. toukokuuta 1954 – 30. toukokuuta 1995 Karlstad) oli suomalaissyntyinen Ruotsissa asunut mies. Vallo sai surmansa pidätyksen yhteydessä toukokuussa 1995. Pidätyksen syy oli riehuminen. Silminnäkijöiden mukaan poliisien käytös oli väkivaltaista. Poliiseja epäiltiin kuolemantuottamuksesta, jota ei kuitenkaan voitu todistaa. Tuomio tuli ainoastaan koiran usuttamisesta Vallon kimppuun. Vallon huumeiden ja alkoholin käytöllä arveltiin olevan vaikutusta tuomioon. Omaiset kuitenkin syyttivät poliisia. Keväällä 1998 Vallolle tehtiin kolmas ruumiinavaus. Ruumiinavausraportin mukaan Vallo oli elossa pahoinpitelyn alkaessa. (vaatii tilaamisen) == Lähteet == Luokka:Ruotsinsuomalaiset henkilöt Luokka:1990-luvun oikeustapaukset Luokka:Vuonna 1954 syntyneet Luokka:Vuonna 1995 kuolleet
C86

C86 on musiikkilehti NME:n koostama kasettialbumi, joka julkaistiin vuonna 1986. Postimyynnin välityksellä kaupattu kasetti sisältää 22 kappaletta itsenäisille levy-yhtiöille kiinnitetyiltä yhtyeiltä. Useimmat esiintyjät edustavat kitaravetoista indie popia, mutta albumin tyylikirjo on erittäin laaja. Soundin toimittaja Juho Äijön mukaan kyseessä saattaa olla kaikkien aikojen merkittävin kokoelma-albumi. Kasetista julkaistiin 72 kappaletta sisältävä kolmen CD-levyn uusintapainos vuonna 2014. == Kappaleet == ;A-puoli ;B-puoli == Lähteet == Luokka:Vuoden 1986 kokoelma-albumit Luokka:Brittiläiset albumit
Bank Norwegian

Bank Norwegian on norjalainen internetpankki, joka tarjoaa lainoja, luottokortteja ja säästötilejä kuluttajille. Yhtiö perustettiin marraskuussa 2007, ja sen pääkonttori sijaitsee Norjan Fornebussa Diamanten- toimistorakennuksessa. Bank Norwegian AS:n emoyhtiö on Norwegian Finans Holding ASA. Pankin toimitusjohtajana on toiminut pitkään Tine Wollebekk. Pankin yhteistyökumppani on Norwegian-lentoyhtiö. Aika ajoin on uutisoitu, että pankki tarjoaa Suomessa korkeinta talletuskorkoa. Vuoden 2018 kesään mennessä suomalaiset olivat tallettaneet pankkiin yhteensä miljardi euroa. Vuoden 2018 lopussa taas uutisoitiin, että pankin lainaamista rahoista merkittävä osa jää maksamatta takaisin. Se myöntää isoja lainoja hyvin korkealla korolla asiakkaille, joiden maksukyky on huono. Kun roskalainoja kertyy tarpeeksi, pankki myy ne eteenpäin perintäyhtiölle. Bank Norwegian ilmoitti vuonna 2018, että sillä on Suomessa järjestelemättömiä luottoja 160 miljoonan euron arvosta. Elokuussa 2019 Sampo-konserni osti ruotsalaisen pääomasijoitusyhtiö Nordic Capitalin kanssa 17,47 prosentin osuuden Norwegian Finans Holdingista Norwegian Air Shuttlelta. == Lähteet == == Aiheesta muualla == *Bank Norwegian Luokka:Norjalaiset pankit Luokka:Norjalaiset pörssiyhtiöt Luokka:Norwegian Air Shuttle
Bob Einstein

Stewart Robert ”Bob” Einstein (20. marraskuuta 1942 Los Angeles, Kalifornia – 2. tammikuuta 2019 Indian Wells, Kalifornia) oli yhdysvaltalainen näyttelijä ja koomikko. Hän näytteli muun muassa Marty Funkhauseria Jäitä hattuun -televisiosarjassa ja agentti Bobby Caldwellia elokuvassa Ocean's Thirteen. Hänet palkittiin Emmy-palkinnoilla The Smothers Brothers Comedy Hour- sekä Van Dyke and Company -sarjojen käsikirjoituksista. ==Lähteet== ==Aiheesta muualla== * Bob Einsteinin virallinen sivusto * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset koomikot Luokka:Vuonna 1942 syntyneet Luokka:Vuonna 2019 kuolleet
Herluf Trolle -luokka

Herluf Trolle -luokka oli Tanskan kuninkaallisen laivaston kolmen rannikkopanssarilaivan muodostama alusluokka. == Suunnittelu == Alusten pituus oli 82,87, leveys 15,06 ja syväys 4,93 metriä. Niiden uppouma oli 3 494 tonnia. Alusten propulsiojärjestelmänä oli kahteen akseliin kytketyt höyrykoneet, jotka tuottivat 4 200 ihp:tä. Järjestelmä mahdollisti alusten huippunopeudeksi 15,5 solmua.Gardiner, Robert s. 366 Alusten pääaseina oli kaksi 24 senttimetrin tykkiä yksiputkisissa torneissa, joiden etukilven paksuus oli 18 senttimetriä. Apuaseina oli neljä 15 senttimetrin ja kymmenen 5,7 senttimetrin tykkiä. Alusten panssarivyön paksuus oli 20 senttimetriä. == Alukset == Herluf Trolle -luokan rannikkopanssarilaivat Nimi Telakka Kölinlasku Vesille Valmis Kohtalo KDM Herluf TrolleKDM Herluf Trolle Kööpenhaminan telakka 20. heinäkuuta 1897 2. syyskuuta 1899 7. kesäkuuta 1901 poistettu palveluksesta 30. huhtikuuta 1932 KDM Olfert FischerKDM Olfert Fischer Kööpenhaminan telakka 20. lokakuuta 1900 9. toukokuuta 1903 31. toukokuuta 1905 poistettu palveluksesta 1936 KDM Peder SkramKDM Peder Skram Kööpenhaminan telakka 25. huhtikuuta 1905 2. toukokuuta 1908 1909 miehistönsä upottama 29. elokuuta 1943 == Lähteet == * === Viitteet === *
Antonius Sanga

Autuas Antonius Sanga (; syntynyt Sanga, Osaka – kuollut 10. syyskuuta 1622 Nizhizaka, Nagasaki, Japani) oli maallikko Nagasakin arkkihiippakunnassa, katekeetta, ruusukkoveljeskunnan jäsen ja marttyyri elävänä poltettuna Tokugawa-shogunaatin aikana. Antonius kuoli yhdessä autuaan Charles Spinolan ja 23 muun seuralaisen kanssa Nagasakissa. Hänen muistopäiväänsä vietetään 10. syyskuuta eli hänen kuolinpäivänään. == Lähteet == Luokka:Japanilaiset teloitetut Luokka:Kristityt marttyyrit Luokka:Syntymävuosi tuntematon Luokka:Vuonna 1622 kuolleet
KDM Niels Juel

KDM Niels Juel on ollut neljän Tanskan laivaston aluksen nimenä. Alukset olivat: *KDM Niels Juel (1855), 42-tykkinen fregatti *KDM Niels Juel (1918), rannikkopanssarilaiva *KDM Niels Juel (F354), Niels Juel -luokan korvetti *KDM Niels Juel (F363), Iver Huitfeldt -luokan fregatti.
Piila Paalanen

Piila Paalanen (s. 15. joulukuuta 1972 Parkano) on suomalainen kuntapoliitikko ja opettaja. Hän on valmistunut ylioppilaaksi Tammerkosken lukiosta 1993, sairaanhoitajaksi Pirkanmaan terveydenhuolto-oppilaitoksesta (nyk. Tampereen ammattikorkeakoulu) 1994 ja filosofian maisteriksi Tampereen yliopistosta 1998 pääaineenaan suomen kieli. Paalanen työskentelee äidinkielen ja kirjallisuuden opettajana sekä vararehtorina Hakkarin koulussa Lempäälässä. Lisäksi hän on kirjoittanut äidinkielen ja kirjallisuuden oppikirjoja. Ennen opettajanuraansa Paalanen toimi sairaanhoitajana. == Poliittinen ura == Piila Paalanen on ollut Nokian kaupunginvaltuuston jäsen vuodesta 2009. Hän on ollut myös kaupunginvaltuuston puheenjohtajana. Lisäksi Paalanen on Tampereen kaupunkiseudun kuntayhtymän hallituksen toinen varapuheenjohtaja. Paalanen siirtyi kokoomuksesta vihreisiin vuonna 2016 ja erosi vihreiden valtuustoryhmästä 2021. Aiemmin Paalanen on toiminut muun muassa Nokian kaupunginhallituksen jäsenenä 2011–2012 ja 2016–2017, kaupunginhallituksen 1. varapuheenjohtajana 2013–2016, Nokian kaupungin kasvatus- ja opetuslautakunnan jäsenenä 2004–2008 ja varapuheenjohtajana 2009–2010 sekä Pirkanmaan Jätehuollon hallituksen jäsenenä. Piila Paalanen oli Pirkanmaan Vihreiden ehdokas vuoden 2019 eduskuntavaaleissa. Hän sai 3 006 ääntä. == Muut luottamustehtävät == Piila Paalanen on ollut Pirkanmaan äidinkielen opettajat ry:n varapuheenjohtaja 2002─2006, Pirkanmaan äidinkielen opettajat ry:n hallituksen jäsen 2006─2007, Äidinkielen opettajain liitto ry:n hallituksen jäsen 2000─2003 ja Äidinkielen opettajain liitto ry:n perusopetustyöryhmän jäsen 2003─2016. == Yksityiselämä == Piila Paalasen perheeseen kuuluvat aviomies ja tytär. == Lähteet == == Aiheesta muualla == * Piila Paalasen verkkosivut Luokka:Nokian kaupunginvaltuutetut Luokka:Vuonna 1972 syntyneet Luokka:Elävät henkilöt Luokka:Vihreän liiton poliitikot Luokka:Kansallisen Kokoomuksen poliitikot
Ruuhijärvi

Ruuhijärvi voi tarkoittaa seuraavia: == Järviä == * Ruuhijärvi, järvi Espoon ja Vihdin rajalla Nuuksion kansallispuistossa * Ruuhijärvi, järvi Jämsässä * Ruuhijärvi, järvi Kuhmoisissa * Ruuhijärvi, järvi Lahdessa ent. Nastolan kunnan alueella * Ruuhijärvi, järvi Pellossa * Ruuhijärvi, järvi Toivakassa * Ruuhijärvi, järvi Viitasaarella * Ruuhijärvi, järvi Virroilla lähellä Keihään kylää * Ruuhijärvi, järvi Virtain Ottikonperällä * Ruuhijärvi, järvi Äänekoskella * Alimmainen Ruuhijärvi, järvi Joutsassa * Iso Ruuhijärvi, järvi Hämeenlinnassa * Vähä Ruuhijärvi, järvi Hämeenlinnassa * Vähä Ruuhijärvi, järvi Jämsässä * Iso Ruuhijärvi, järvi Virtain Korpiskylässä * Pieni Ruuhijärvi, järvi Virtain Ohtolassa == Kyliä == * Ruuhijärvi, kylä Lahdessa ent. Nastolan kunnan alueella * Ruuhijärvi, kylä Pellossa == Henkilöitä == * Rauno Ruuhijärvi (1930–2022), suomalainen kasvitieteilijä, Suomen Luonnonsuojeluliiton ent. puheenjohtaja == Laivoja == * Ruuhijärvi-laiva, Nastolan Ruuhijärvellä 1920-luvulla liikennöinyt junalaiva Luokka:Järvien täsmennyssivut
Digitaalikello

Digitaalikello eli numeronäyttökello on kello, joka näyttää ajan vaihtuvina numeroina, erotukseksi analogisesta kellosta, joka näyttää ajan kehämäisellä kellotaululla ja viisareilla. Mekaanisia digitaalikelloja valmistettiin jo 1880-luvulla, mutta digitaalikellot alkoivat yleistyä vasta 1970-luvulla. Hamilton Watch Company julkaisi vuonna 1970 Pulsar Hamiltonin, maailman ensimmäisen kokonaan elektronisesti toimivan digitaalisen rannekellon. Se nähtiin James Bondin ranteessa elokuvassa Elä ja anna toisten kuolla. Sen LED- näyttö oli hankala, koska numerot sai näkyviin vain nappia painamalla. Pari vuotta myöhemmin kehitettiin huomattavasti käytännöllisemmät nestekidenäyttöiset kvartsikellot. == Lähteet == == Aiheesta muualla == Luokka:Kellot
Tauranga

Tauranga on satamakaupunki Uuden-Seelannin Pohjoissaarella Bay of Plentyn alueella. Kaupungissa oli 141 600 asukasta vuonna 2018 ja se on väkiluvultaan maan viidenneksi suurin ja Bay of Plentyn alueen suurin. Tauranga sijaitsee noin 290 kilometriä Aucklandista kaakkoon tärkeän rautatien varrella. Kaupungissa tuotetaan monenlaisia tuotteita, kuten maatalous- ja kirjapainotuotteita sekä vaatteita. Lähin syvänvedensatama on kahdeksan kilometrin päässä Maunganuissa, ja sieltä viedään esimerkiksi villaa, lihaa ja puutavaraa. == Lähteet == == Aiheesta muualla == Luokka:Uuden-Seelannin kaupungit
Pau López

Pau López Sabata (s. 13. joulukuuta 1994 Girona, Espanja) on espanjalainen jalkapalloilija, joka on pelipaikaltaan maalivahti. Hän edustaa italialaista AS Romaa. Tämän lisäksi hän kuuluu Espanjan ja Katalonian jalkapallomaajoukkueeseen. == Aiheesta muualla == * Pau Lópezin tilastot BDFutbol-sivustolla Luokka:Espanjalaiset jalkapallomaalivahdit Luokka:Vuonna 1994 syntyneet Luokka:Elävät henkilöt
Janosch Brugger

Janosch Brugger (s. 6. kesäkuuta 1997) on saksalainen maastohiihtäjä. Hän on viestin MM-mitalist, maailmancupin osakilpailuvoittaja ja alle 20-vuotiaiden maailmanmestari. Hän sijoittui 15 kilometrin perinteisen hiihtotavan kilpailussa 18:nneksi Seefeldin MM-kilpailuissa 2019 ja 20:nneksi Pekingin olympialaisissa 2022. Planican MM-kilpailuissa 2023 Brugger hiihti toisen osuuden Saksan pronssia saavuttaneessa viestijoukkueessa. Parisprintissä hän sijoittui seitsemänneksi, perinteisen hiihtotavan sprintissä 30:nneksi ja 15 kilometrin vapaan hiihtotavan kilpailussa 31:nneksi. Brugger hiihti ensimmäisen maailmancupin kilpailunsa 8. maaliskuuta 2017 Norjan Drammenissa, jossa hän oli perinteisen hiihtotavan sprintissä 56:s. Ensimmäisen pistesijansa Brugger saavutti 4. tammikuuta 2018 Saksan Oberstdorfissa, kun hän oli Tour de Skihin 2017–2018 kuuluneessa 15 kilometrin vapaan hiihtotavan yhteislähtökilpailussa 23:s. Brugger saavutti ensimmäisen palkintopallisijoituksensa ja samalla ensimmäisen voittonsa 2. joulukuuta 2018 Norjan Lillehammerissa, kun hän oli kolmesta kilpailusta koostuneen kisaviikonlopun päättäneessä 15 kilometrin perinteisen hiihtotavan takaa- ajossa osuusajaltaan nopein. Maalissa hän oli 17:s, mikä oli samalla hänen sijoituksensa yhteistuloksissa. Brugger oli mukana alle 20-vuotiaiden MM- kisoissa Val di Fiemmessä 2014, Rasnovissa 2016 ja Soldier Hollow’ssa 2017. Hän saavutti näissä kilpailuissa yhden mitalin: MM-kultaa perinteisen hiihtotavan sprintissä 2017. == Lähteet == == Aiheesta muualla == Luokka:Saksalaiset maastohiihtäjät Luokka:Vuonna 1997 syntyneet Luokka:Elävät henkilöt
Lower Hutt

Lower Hutt on kaupunki Uuden-Seelannin Pohjoissaarella Wellingtonin alueella. Kaupungissa oli 134 900 asukasta vuonna 2018 ja se on väkiluvultaan maan kuudenneksi suurin kaupunki. == Lähteet == == Aiheesta muualla == Luokka:Uuden-Seelannin kaupungit
VOF de Kunst

VOF de Kunst on alankomaalainen popyhtye Tilburgista, joka perustettiin vuonna 1983. Heidän hittikappaleensa on ”Suzanne” (englanninkielinen versio ”Susanna”), joka sijoittui Alankomaiden musiikkilistan ensimmäiselle sijalle ja Yhdistyneen kuningaskunnan musiikkilistan 12. sijalle. VOF de Kunstin päälaulaja on Nol Havens ja yhtye on esiintynyt kiertueilla myös nimellä The Art Company. ==Diskografia== ===Albumit=== *Maandagmorgen 6:30 (1983) *Dikkertje Dap (1991) *De kunst live (1991) *De lapjeskat (1992) *Sinterklaasfeest met VOF de Kunst – Deel 1 (1993) *De Griezel CD (1994) *Sinterklaasfeest met VOF de Kunst – Deel 2 (2013) *2(013) (2013) ==Lähteet== Luokka:Alankomaalaiset popyhtyeet
Sydänlääkärin syöksykierre

Sydänlääkärin syöksykierre (, Britanniassa ja Yhdysvalloissa The Heart Guy) on australialainen televisiosarja, jonka kolme tuotantokautta esitettiin Suomessa Yle TV1:llä päivittäissarjana syyskaudella 2018. Alun perin draamaa alettiin esittää Nine Networkilla alkaen 2016. Kyseessä on sarja, joka pohdiskelee kevyehkösti moraalin rajapintoja. Päähenkilönä on "kukkona tunkiolla" taitava sydänkirurgi Hugh Knight, jota esittää Rodger Corser. Hänen uransa on katketa virheeseen Sydneyssä, ja hän joutuu vuodeksi synnyinpaikkakunnalleen kuvitteelliseen Whyhopen pikkukaupunkiin yleislääkäriksi valvottuna vuoden koeajaksi. Sairaalamiljöön lisäksi esitetään vahvasti Knightin sekava ja rikas sukutausta sekä Hughin entisiä ja potentiaalisia naisystäviä. Erityinen jännite syntyy Hughin ja valvojaylilääkäri Penny Cartwrightin välille, jota tulkitsee Hayley McElhinney. == Lähteet == Luokka:2010-luvun australialaiset draamasarjat Luokka:2020-luvun draamasarjat Luokka:Nine Networkin televisio- ohjelmat
Classical

__NOTOC__ Classical on Acceptin kitaristin Wolf Hoffmannin ensimmäinen soololevy. Se julkaistiin 22. syyskuuta 1997. Levyllä on Hoffmannin rock- sovituksia tunnettujen säveltäjien Georges Bizetin, Edvard Griegin, Pjotr Tšaikovskin, Bedrich Smetanan, Maurice Ravelin, Ludwig van Beethovenin ja Edward Elgarin teoksista sekä yksi hänen itsensä säveltämänsä kappale, Western Sky. Wolf Hoffmann soittaa levyllä kaikki kitaraosuudet, muissa soittimissa on vierailevia muusikoita, kuten Damn Yankeesin ja Lynyrd Skynyrdin rumpali Michael Cartellone, Giantin bassokitaristi Mike Brignardello, kosketinsoittaja Al Kooper ja Acceptin bassokitaristi Peter Baltes. Levy nauhoitettiin Michael Wagenerin studiossa Nashvillessä. == Kappaleet == # # # # # # # # # # # == Kokoonpano == * Wolf Hoffmann – kitara * W. Anthony Joyner - basso (kappale 10) * Mike Brignardello - basso (kappale 2, 3, 5, 7, 9) *Peter Baltes - basso (kappale 11) *Michael Cartellone - rummut == Arvostelut == Album tip: Wolf Hoffmann - Classical AllMusic Review by Bret Adams == Lähteet == == Aiheesta muualla == * Luokka:Vuoden 1997 albumit
Petri Mäkelä

Petri Mäkelä (s. 24. maaliskuuta 1977) on entinen suomalainen salibandypelaaja. Edusti viimeksi kaudella 2017-2018 Helsingin IFK:ta (HIFK). Muita Mäkelän edustamia seuroja ovat mm. Divarijoukkueet Forssan Suupparit (Fosu) ja Pirkkalan Pirkat. Mäkelä on pelannut myös jalkapalloa ja jääkiekkoa, molempia kakkosdivisioona tasolla. Mäkelä on toiminut myös jääkiekon Mestiksessä Forssan Palloseuran (FPS) markkinointipäällikkönä ja joukkueenjohtajana sekä jalkapallojuniorivalmentajana Tampereen Ilveksessä ja Forssan Jalkapalloklubissa (FJK). Luokka:Elävät henkilöt Luokka:Vuonna 1977 syntyneet Luokka:Suomalaiset salibandyn pelaajat
Uotila (Nurmijärvi)

Uotila () on kylä Nurmijärvellä. Kylä sijaitsee sen vieressä olevasta Perttulasta kunnan kirkonkylän suuntaan aina lähes Hongisojantien risteykseen asti, sekä Uotilan tietä Kiljavan suuntaan. Varhaisin asiakirjamaininta Uotilan kylästä on vuodelta 1488, jolloin myös Nurmijärvi mainittiin. Uotilaan avattiin 1870-luvulla Nurmijärven ensimmäinen kansakoulu nimeltään Uotilan koulu. Uotilassa sattui vuonna 1884 suuri tulipalo, joka poltti paria taloa lukuun ottamatta koko kylän. Vuonna 2011 tapahtui 12 hevosen hengen vaatinut tulipalo Uotilan ratsastuskoulun talleilla. Uotilan, Perttulan ja Numlahden välissä sijaitsi aikoinaan nyttemmin pelloksi kuivatettu Kuhajärvi, jota 1830–1850-luvuilla kuivatettiin ensin osittain, 1920–1940-luvuilla kokonaan. Uotilantien varrella sijaitsee Perttulan metsästysseuran ylläpitämä Hirvipirtti. == Lähteet == == Aiheesta muualla == * Luokka:Nurmijärven kylät
Hope (Arkansas)

Hope on kaupunki Arkansas’n osavaltion lounaisosassa Yhdysvalloissa. Sen väkiluku oli vuoden väestönlaskennassa 10 095. Hope on Hempsteadin piirikunnan hallintokeskus. Kaupungissa on syntynyt mm. Yhdysvaltain 42. presidentti Bill Clinton, Arkansas’n kuvernööri Mike Huckabee, hänen tyttärensä Sarah Huckabee Sanders sekä näyttelijät Melinda Dillon ja Ketty Lester. ==Kuvia kaupungista== Tiedosto:Hope May 2018 19 (S Main Street).jpg|Hopen keskusta. Tiedosto:Hempstead County Courthouse 005.jpg|Hempsteadin piirikunnan oikeustalo. Tiedosto:President William Jefferson Clinton Birthplace Home National Historic Site May 2018 3 (Bill Clinton Birthplace).jpg|Bill Clintonin syntymäpaikka. ==Lähteet== == Aiheesta muualla == Luokka:Arkansas’n kaupungit
Armas Deinert

Gottlieb Armas Deinert (2. joulukuuta 1895 Helsinki – 27. marraskuuta 1974 Helsinki) oli diplomiekonomi, joka toimi liike-elämän palveluksessa, mutta myös pitkään Yleisradion johtokunnan jäsenenä ja hoiti väliaikaisesti radioyhtiön toimitusjohtajan tehtäviä loppuvuonna 1927.Ylen pääjohtajat (Viitattu 3.1.2019) Deinert valmistui ekonomiksi Ruotsalaisesta kauppakorkeakoulusta 1917 ja toimi ensin paperiteollisuuden palveluksessa. Hän oli vuodesta 1920 SOK:n tehtävissä, aluksi pääkonttorissa, sitten Rio de Janeiron toimistossa ja kotimaahan palattuaan prokuristina, vuodesta 1922 SOK:n vientiosaston hoitajana ja vuodesta 1923 tuotanto-osastolla. Mainitun osaston kaupallisena apulaispäällikkönä Deinert toimi vuodesta 1928 aina vuoteen 1963 saakka, jolloin hän jäi eläkkeelle. Yleisradion johtokunnan jäsen hän oli lähes yhtä pitkään, 1926–1959. Kaksikielisen Suomen Yleisradion ensimmäisessä ohjelmalähetyksessä 9. syyskuuta 1926 johtokunnan jäsen Deinert käänsi kuuluttaja, oopperalaulaja Alexis af Enehjelmin suomenkielisen esityksen ruotsiksi.Ylen ensimmäisestä ohjelmasta 75 vuotta. Yle, 9.9.2001. (Viitattu 3.1.2019) == Lähteet == Luokka:Suomalaiset yritysjohtajat Luokka:Ylen toimitusjohtajat Luokka:Vuonna 1895 syntyneet Luokka:Vuonna 1974 kuolleet
Monon piirikunta

Monon piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 14 202 vuonna 2010 ja sen pinta-ala on 8 110 neliökilometriä. Monon suurin kaupunki on Mammoth Lakes ja sen hallintokeskus on Bridgeport. Monon piirikunta sijaitsee Sierra Nevadan itäpuolella, Yosemiten kansallispuiston ja Nevadan osavaltion välissä. Tiedosto:Mono Lake from Mount Dana (1).jpg|Mono Laken järvi. Tiedosto:The Methodist Church.jpg|Kirkko Bodien aavekaupungissa. ==Lähteet== == Aiheesta muualla == *
Endosulfaani

Endosulfaani (C9H6SCl6O3) on kloorattu orgaaninen yhdiste. Yhdistettä on käytetty yleisesti maataloudessa hyönteismyrkkynä. Endosulfaanin käyttö kiellettiin maailmanlaajuisesti Tukholman sopimuksella vuonna 2011. ==Ominaisuudet== Endosulfaani esiintyy isomeereina, joita kutsutaan α- ja β-muodoiksi. Puhdas yhdiste on väritöntä kiteistä ainetta, mutta epäpuhtauksien vuoksi hyönteismyrkkynä käytettynä endosulfaani on usein ruskeaa. Endosulfaani on veteen liukenematonta, mutta liukenee orgaanisiin liuottimiin kuten hiilivetyihin. Endosulfaani sitoutuu GABA-reseptoriin ja estää sen toiminnan. Tällöin myös kloridi-ionikanavien toiminta estyy. Endosulfaani on hyvin myrkyllistä useille hyönteisille. Se on erittäin myrkyllistä myös nisäkkäille ja vesieliöille kuten kaloille. Endosulfaani voi häiritä normaalia hormonitoimintaa ja kertyä eliöihin. Endosulfaanille altistumisen oireina voi ilmetä muun muassa huonovointisuutta, kouristuskohtauksia, hengityksen vaikeutumista ja ihon ja kynsien sinistymistä. ==Valmistus ja käyttö== Endosulfaanin valmistuksen ensimmäisessä vaiheessa heksakloorisyklopentadieeni reagoi buteenidiolin kanssa Diels–Alder- reaktiolla. Muodostuva dioli reagoi seuraavassa vaiheessa tionyylikloridin kanssa muodostaen rengasrakenteisen sulfiittiesterin. : Endosulfaani tuli ensimmäisen kerran markkinoille 1950-luvulla ja Suomessa vuonna 1962. Endosulfaania käytettiin muun muassa kirvoja, kovakuoriaisia ja perhosten toukkia vastaan niin ruokakasveilla kuin koristekasveillakin. Endosulfaanin myrkyllisyyden vuoksi sen käyttö kiellettiin Suomessa vuonna 2001 ja Euroopan unionin alueella 2005. Maailmanlaajuinen kielto astui voimaan vuonna 2011, kun endosulfaani lisättiin Tukholman sopimuksessa kiellettyjen aineiden joukkoon. ==Lähteet== Luokka:Hyönteistorjunta-aineet
Colusan piirikunta

Colusan piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 21 839 vuonna 2020 ja sen pinta-ala on 2 990 neliökilometriä. Piirikunnan suurin kaupunki Colusa on myös sen hallintokeskus. Colusa sijaitsee Keskuslaaksossa. ==Lähteet== == Aiheesta muualla == *
Crescent City (Kalifornia)

Crescent City (tolowaksi Taa-’at-dvn, yurokiksi Kohpey, wiyotiksi Daluwagh) on kaupunki Kalifornian osavaltiossa Yhdysvalloissa. Sen väkiluku oli vuoden väestönlaskennassa 7 643. Crescent City on Del Norten piirikunnan suurin kaupunki ja hallintokeskus. ==Kuvia kaupungista== Tiedosto:Crescent City, CA view from BatteryPoint SE.jpg|Kaupungin satamaa. Tiedosto:BrotherJonathan- Cemetery Crescent City, CA.jpg|Brother Jonathanin hautausmaa. Tiedosto:Battery Point Lighthouse.JPG|Battery Pointin majakka. ==Lähteet== == Aiheesta muualla == Luokka:Kalifornian kaupungit
Tuuloksen seurakunta

Tuuloksen seurakunta oli Suomen evankelis-luterilaisen kirkon seurakunta Kanta-Hämeessä, Hämeenlinnan kaupungissa. Seurakunta kuului Tampereen hiippakunnassa Hämeenlinnan rovastikuntaan. Vuonna 2017 seurakunnassa oli 1 235 jäsentä. Kuntaliitoksen myötä vuonna 2009 seurakunta liittyi Hämeenlinnan seurakuntayhtymään. Seurakunta liitettiin vuoden 2019 alusta alkaen Lammin seurakuntaan. == Kirkkoherrat == * Mathias Takala * Viktor Järvinen * Pekka Lappalainen * Jaakko Kauppila * Kari Tuovinen * 2003–2008: Risto Blom * 2009: vt. Jukka Alarotu * 2018–2019: Petri Laine == Lähteet == == Katso myös == *Seurakunnan kotisivut arkistossa Luokka:Tuulos Luokka:Suomen entiset evankelis-luterilaiset seurakunnat Luokka:Hämeenlinnan seurakunnat
Suuria kuvioita (kappale)

Suuria kuvioita on suomalaisen laulaja-lauluntekijä Anssi Kelan kappale, joka julkaistiin singlenä heinäkuussa 2003. Kappale on ensimmäinen singlejulkaisu Kelan toiselta sooloalbumilta Suuria kuvioita. ”Suuria kuvioita” on Kelan pisin kappale. Alun perin Kela yritti tiivistää sanoitukset kahteen säkeistöön, mutta ei ollut tyytäväinen lopputulokseen. Lopulta hän totesi, että kappaleen ”on oltava tasan niin pitkä kuin sen on oltava”. Sovituksessa Kela käytti referenssinä Neil Young ja Crazy Horse -yhtyettä, ja hän soittaa kaikki kappaleella kuultavat instrumentit itse. ”Suuria kuvioita” nousi parhaimillaan Suomen singlelistan sijalle yhdeksän, ja Rumban 50 hittiä -listan sijalle 29. Merkittävää radiosoittoa kappale ei saanut lähes seitsemän minuutin pituutensa vuoksi. ==Kappaleet== # == Listasijoitukset == Lista Paras sijoitus Suomen virallinen singlelista 9 50 hittiä 29 ==Lähteet== Luokka:Vuoden 2003 kappaleet Luokka:Anssi Kelan kappaleet
Jäljet päättyvät Berliiniin

Jäljet päättyvät Berliiniin () on saksalainen rikossarja, joka käsittelee Berliinin poliisissa toimivan kadonneiden ihmisten etsintään erikoistuneen ryhmän toimintaa. Sarjassa katoamisiin etsitään syitä, jotka eivät aina liity rikokseen. Toimintaa johtaa rikosylikomisario Oliver Radek (Hans Werner Meyer). Apunaan Radekilla on ryhmä, joka tutkii koko ajan uusia tulevia tapauksia. Tuotannosta vastaa ZDF (Saksa 2014–2020). == Juoni == Berliinin poliisin erikoisyksikkö etsii kadonneita henkilöitä. Saksalaissarja kertoo yksikön neljän rikostutkijan työskentelystä. Kuudennella tuotantokaudella Radekin ryhmä tutkii muun muassa ryhmän vanhan tutun jäsenen etsintöjä. Toisessa jaksossa rikollisjoukon välienselvittely jatkuu, ja seuralaispalvelun nainen katoaa. Kolmannessa jaksossa romukaupan pihalta katoaa mies, joka oli mukana pakolaisten rakennusprojektissa. Neljännessa jaksossa äiti ilmoittaa 10-vuotiaan tyttärensä kadonneeksi. Viidennessä jaksossa oikeuden lautamies katoaa, ja Radekin ryhmä tutkii, liittyykö katoamiseen syytetyn miehen rikolliset taustajoukot. Kuudennessa jaksossa murhasta epäilty mies katoaa vankilasta, minkä seurauksena erikoisyksikkö joutuu tutkimaan mitä hänelle tapahtui ja onko kyseessä mahdollisesti kostoisku. Seitsemäs osa kertoo öisestä bilettäjien Berliinistä. == Rooleissa == Yksikössä toimii ylikomisariot Oliver Radek (Hans Werner Meyer) ja Mina Amiri (Jasmin Tabatabai) sekä komisario Sandra Reiß (Susanne Bormann). Lisäksi ryhmää vahvistaa Sandran entinen poikaystävä, rikospoliisi Daniel Prinz (Florian Panzner). Viidennellä kaudella Sandran ja Danielin tilalla aloittavat rikostutkijat Mark Lohmann (Bert Tischendorf) ja Lucy Elbe (Josephin Busch). Seitsemännellä tuotantokaudella ryhmässä aloittaa Alexander von Tal (Aleksandar Radenković) Markin tilalla. Myöhemmin Lucyn korvaa Papst (Paula Kalenberg). == Tuotantokaudet ja jaksot == Suomessa TV1 esitti sarjan kolmannen kauden vuodenvaihteessa 2017–2018 ja kesällä 10.6.2018 alkaen neljännen, viidennen ja kuudennen tuotantokauden uudet jaksot. Tuontantokausi kuusi alkoi TV1:sellä 2.12.2018 ja päättyi 3.2.2019. Kaudet sisältävät 12 jännittävää tarinaa. Tuotantokausia on yhdeksän. Suomessa esitetty niistä kahdeksan, kahdeksas kesällä 2020. Suomessa esitetyt tuotantokaudet: Kausi Jaksojen määrä Kausi 1 (6 jaksoa) Kausi 2 (12 jaksoa) Kausi 3 (12 jaksoa) Kausi 4 (12 jaksoa) Kausi 5 (12 jaksoa) Kausi 6 (7 jaksoa, 3 katsottavissa) Kausi 7 (12 jaksoa) Kausi 8 (13 jaksoa) == Lähteet == Luokka:ZDF:n televisio- ohjelmat Luokka:2010-luvun saksalaiset rikossarjat
Mongolyn ündesnii olon niitiin televiz

Mongolyn ündesnii olon niitiin televiz (, ) on Mongolian kansallinen yleisradioyhtiö. Neuvostoliitto aloitti Mongoliaan suunnatut venäjänkieliset radiolähetykset 1920-luvulla. Vuodesta 1931 lähtien voitiin toisinaan kuulla myös mongolinkielisiä uutislähetyksiä. Mongolian yleisradio perustettiin Neuvostoliiton tuella vuonna 1934. Sen toiminta laajeni varsinkin 1960-luvulla. 1970-luvun puolivälissä maassa oli keski- ja lyhytaaltoasemien verkko, joka lähetti yhtä kansallista ohjelmaa ja 20 alueradion ohjelmia. Ulkomaanpalvelu Voice of Mongolia perustettiin vuonna 1964. Ulaanbaataria ja maan keskiosaa palvellut toinen radiokanava aloitti toimintansa vuonna 1994. Ensimmäiset yksityiset radioasemat perustettiin Mongoliaan vuonna 1993. Mongolian televisio perustettiin Neuvostoliiton tuella vuonna 1967. Vuonna 1970 asennettu neuvostoliittolainen Orbita-satelliittijärjestelmä mahdollisti television katsomisen myös Ulaanbaatarin ulkopuolella. Orbita aloitti päivittäiset lähetykset vuonna 1976 ja Mongolian televisio vuonna 1992. Maaseudulla televisiota alettiin katsoa vasta 1980-luvulta lähtien, jolloin myös ohjelmien sisältö alkoi monipuolistua. Valtiollinen yleisradio muuttui julkisen palvelun yhtiöksi vuonna 2005. Se saa rahoituksensa mainonnasta, valtiolta sekä kotitalouksilta perittävistä maksuista. Laki takaa yhtiölle toimituksellisen vapauden, mutta käytännössä poliitikot vaikuttavat paljon sen toimintaan. Julkisen palvelun yleisradiotoimintaa valvoo kansallinen neuvosto, joka on kulloinkin hallitsevan puolueen määräysvallassa. Mongolian yleisradiolla oli vuonna 2016 kaksi kansallista radiokanavaa, ULA-kanava, radion ulkomaanpalvelu, kansallinen televisiokanava, kaksi kaapelitelevisiokanavaa ja uutistoimisto. Ohjelmia välitetään mongolin lisäksi myös kazakiksi. Radiolähetykset tapahtuvat vielä suurelta osin keski- ja lyhytaalloilla. Analogisten televisiolähetysten oli määrä loppua vuonna 2015. ==Lähteet== ==Aiheesta muualla== * Mongolyn ündesnii olon niitiin * Voice of Mongolia (ulkomaanpalvelu) Luokka:Julkisen palvelun mediayhtiöt Luokka:Mongolia Luokka:Televisioyhtiöt Luokka:Radioasemat Luokka:Vuonna 1931 perustetut radioasemat Luokka:Vuonna 1967 perustetut televisiokanavat